
A kontextusfüggő implicit tanulás modalitásainak vizsgálata

Az általunk vizsgált contextual cueing paradigma az implicit tanulás új vizsgálati módszere. Ez során a személyek mind motoros, mind perceptuális komponensekre támaszkodnak. Kutatásunkban a contextual cueing paradigma egy általunk módosított változatát használtuk. Korábbi, ASRT-vel kapcsolatos kutatások azt találták, hogy a motoros komponens meghatározóbb az implicit tanulás során. Kutatási kérdésünk az volt, hogy megvizsgáljuk, melyik modalitás dominál a tanulás folyamatában, kontextusfüggő feladat esetén. Paradigmánk azért új, mert a kontextus szerepét is figyelembe vesszük, emiatt hasonlít egy valós észlelési helyzetre. Kísérletünkben 30 fő vett részt, és mindenki mindkét – motoros és perceptuális – feltételben részt vett. Eredményeink alapján, kontextusfüggő implicit tanulás esetében, inkább a perceptuális információ bizonyulhat fontosabbnak.



